อนุโมทนา
นักข่าวประจำแบงก์ชาติตีปีกกับพึ่บพั่บ เมื่อรู้ว่า “ดร.ก็” วิรไท สันติประภพ ผู้ว่าการแบงก์ชาติ นัดหมายพบปะผู้สื่อข่าว
22 เม.ย. 2560

โดย...ทีมข่าวการเงินโพสต์ทูเดย์นักข่าวประจำแบงก์ชาติตีปีกกับพึ่บพั่บ เมื่อรู้ว่า “ดร.ก็” วิรไท สันติประภพ ผู้ว่าการแบงก์ชาติ นัดหมายพบปะผู้สื่อข่าวก็แหมไม่ได้เจอกันนานมากและปกติ ดร.ก็ แทบจะไม่ได้นัดคุยกับสื่อแบบทางการเช่นนี้ กว่าจะได้เจอแต่ละครั้ง ต้องไปเกาะติดตามงานประชุม สัมมนา ด้วยเหตุนี้พอได้กระทบไหล่ผู้ว่าฯ เมื่อวันที่ 18 เม.ย.เท่านั้น สารพัดคำถามจากสื่อมากมายหลายสำนักก็พรั่งพรู ยิงคำถามใส่ แบบหายใจหายคอไม่ค่อยทันเลยทีเดียว ตั้งแต่เรื่องสถาบันการเงิน การค้าโลก รวมถึงค่าเงินบาทแล้วก็มาถึงคำถามเด็ด “ถ้าต่างประเทศ รวมถึงเฟดขึ้นดอกเบี้ยจะมีผลอย่างไรกับเศรษฐกิจไทยเรา?”“ถ้าเป็นอย่างนั้นจริง ก็เป็นเรื่องที่ประเทศอย่างไทยเราต้องอนุโมทนาด้วย” ดร.ก็ ตอบพร้อมยิ้มหล่อนักข่าวเกือบจะยกมือขึ้นพนมร้อง “สาธุ” กันเลยทีเดียว